Tallinn Truck Showle tuleb hiigelreka, mis peidab endas metsiku lääne stiilis kõrtsi
#000000
Tallinna lauluväljakul toimub 5.–6. augustil suur Tallinn Truck Show, mis näitab kümneid originaalselt värvitud ja lisadega täiustatud raskeveokeid, mis üle Euroopa sõu jaoks kokku tulevad. Rekkate sõunäitus toob kokku tuhanded autoilu- ja spordifännid.
#000001
Näiteks saabub Tallinnasse Taanist suurveok, mille sisse on ehitatud ehtne metsiku lääne stiilis kõrts. Lauluväljakul avab reka omanik uksed huvilistele, kes soovivad 40 tonni kaaluvat Sundance Kid Salooni nimelist ratastel kõrtsi külastada.
#000002
Rekka omanik Lars Hansen on oma veokiga võitnud mitmeid hinnatud auhindu üle Euroopa. Suurimaks tunnustuseks peab ta ise 2019. aastal saadud parima show-auto karikat Rootsi suurimal Skane Truckshow’l, mille võitja selgus 900 reka seast.
#000003
Kõrts on ehitatud haagisesse, mida kannab USA-s toodetud 1987. aasta The Kenworth W900B veok. Haagis-kõrts ise on ehitatud 15 aastat tagasi ning on kõrgelt hinnatud rekkate sõunäitustel.
#000004